# Toimintakertomus 2020

## Yleistä

Seuran tarkoituksena on mahdollistaa sulkapallon pelaaminen kaikissa ikä- ja tasoryhmissä. Seurassa on juniori- ja aikuispelaajia ja jäsenmäärä vuoden 2020 lopussa oli 77 henkilöä, joista alle 18-vuotiaita junioreita oli 36. Mennyt vuosi asetti isoja haasteita urheiluseuroille johtuen Covid-19 viruksen leviämisestä maailmanlaajuisesti. Useat pandemian torjuntatoimet keskeyttivät harjoittelun ajoittain jopa kokonaan, mutta onneksi edes lasten sulkapalloilu on voinut jatkua lähes keskeytyksettä melkein koko kauden. Sulkapallo lajina on onneksi sellainen, että määrättyjä turvavälejä on melko vaivattomasti mahdollisuus pitää koko ajan, joten havaittavissa onkin, että uusia harrastajia on lajin pariin siirtynyt muutamastakin eri joukkuelajista niiden jäätyä tauolle kokonaan. Myös koronatartunnoilta ja altistumisilta on seuran toiminnassa vältytty.

## Johtokunta

Seuran johtokuntaan on vuonna 2020 kuulunut seuraavat jäsenet: pj. Eero Salokannel, vara-pj. Michael Himberg, siht. Stefan Engblom, rahastonhoitaja Juha Heino sekä varsinaiset jäsenet Anu Heino, Mikko Blomqvist, Ville Silvola ja Maria Mattila ja varajäsenet Elina Luukkonen ja Henri Rautio. Asiantuntijajäseninä ovat toimineet Hannu Möller ja Peter Bröckl. Toiminnantarkastajana toimii Heikki Roiha ja varatoiminnantarkastajana Tarja Tommila.

Hallituksen kokouksia on ollut 3 sekä lisäksi sääntömääräiset kevät- ja syyskokoukset.

Mikko Blomqvist on toiminut myös LounaSulan hallituksen puheenjohtajana sekä varapuheenjohtajana.

## Valmennustoiminta/nuoriso- ja huippusulkapallo

Seurassa toimii tällä hetkellä 8 valmentajaa, jotka ovat saaneet Suomen sulkapalloliiton valmennuskoulutusta ja kuuluvat näin heidän rekisteriinsä. Junioriryhmät harjoittelevat 2-6 kertaa viikossa tason mukaan ja aktiivisimmat ovat käyneet myös perhesulkisvuorolla pelaamassa.

Seuran valmennuksesta päävastuun kantava Mikko Blomqvist on säännöllisesti kartuttanut taitojaan syventävillä valmennuskoulutuksilla ja -kursseilla. Seura järjesti elokuussa pääasiassa Lounasulan alueen kilpapelaajille suunnatun kaksipäiväisen leirin, jossa vetäjinä toimivat Iikka Heino ja Mikko Blomqvist.

## Kilpailutoiminta

Paraisilla järjestettiin v. 2020 korkeatasoinen aikuisten Elite-kisa syyskuussa. Osallistujia kisoissa oli lähes 150 ympäri Suomea. Kevään kisat jouduttiin koronan takia perumaan.

Useampia pelaajiamme on osallistunut säännöllisesti juniorieliitti-, eliitti- ja kansallisiin kisoihin silloin, kun niitä on saanut järjestää. Juniorieliiteissä ovat menestyneet erityisesti Anton Blomqvist sekä Jasmin Silvola, jotka molemmat kuuluvat myös sulkapalloliiton liittoryhmiin. Jasmin osallistui myös Ranskan Lievinissä järjestetyissä alle 15-vuotiaiden EM-kisoissa tyttöjen nelinpeliin parinaan Tuulia Santalahti (Tapion Sulka). Tytöt pelasivat itsensä toiselle kierrokselle. Alueyhdistys LounaSulan alaisissa juniorikisoissa on käynyt vaihtelevasti muutamia pelaajia.

Useampia seuramme pelaajia löytyy liiton ranking listoilta hyvin sijoittuneina, mutta kansainvälinen sulkapallotoiminta on ollut koronatilanteen vuoksi enemmän tai vähemmän tauolla.

## Kuntopelaajat ja tyky-toiminta

Kuntopelit ja tyky-toiminta olivat lähes koko vuoden tauolla koronarajoitusten takia. Kuntopelaajien WhatsApp-ryhmä oli kuitenkin aktiivinen ja jotkut kävivätkin Kaarinan kaupallisissa halleissa pelaamassa keskenään.

## Talousluvuista

Vuosi 2019 päättyi raskaasti tappiollisena (n.-3600€) ja siksi vuosi 2020 mentiin vyö todella tiukalla kaikkien hankintojen ja kulujen suhteen ja osa etenkin aikuispelaajien kustannuksista laskutettiin kokonaisuudessaan pelaajilta. Näin ollen saimme muuten todella hankalasta vuodesta edes taloudellisesti hyvä ja edeltävän vuoden kassavaje paikattua.

Paraisilla 28.3.2021

\_\_\_\_\_\_\_\_\_\_\_\_\_\_\_\_\_\_\_\_\_\_

Eero Salokannel

Puheenjohtaja